google/wiki40b huggingface dataset:
Cyclocephala picta

Utseende

En middelsstor (ca. 15 millimeter), bred, blank, rødbrun hornbille med svarte tegninger. Hodet er svart, pronotum har et par store, litt uregelmessige, svarte flekker adskilt ved en smal, brunrød midtstripe, dekkvingene har en trekantet, svart flekk i midten foran, og sidene har store, svarte lengdeflekker, særlig brede i den bakre delen. Arten har ikke horn på hodet eller groper på pronotum, kjønnene er forholdsvis like men hannen er litt smalere enn hunnen og har forstørrede forføtter.
Oversiden er middels fint punktert.

Levevis

Larvene er kjent bare for et fåtall av artene, disse lever i jorda og eter på gressrøtter. De voksne besøker gjerne blomster.

Utbredelse

Arten er kjent fra Mexico.
Neoachryson

Utseende

En middelsstor, avlang, brunrød trebukk. Antennene er tynne og noe kortere enn kroppen. Pronotum er tønneformet, dekkvingene jevnbrede, beina nokså spinkle.

Utbredelse

Arten lever i Argentina.
Christmas Peace

Christmas Peace er et samlealbum med Elvis Presley, utgitt i 2003.
Ribeira Brava (Madeira)

Kommunen

Kommunen Ribeira Brava ligger sentralt på sørsida av øya, vest for Câmara de Lobos. Arealet er ca. 65 kvadratkilometer og folketallet 13 040 (i 2011). Kommunen blei oppretta i 1914 ved utskilling av arealer fra nabokommunene.
De viktigste næringsveiene er jordbruk og fiske.
I nord ligger blant annet fjelltoppene Pico Grande og Pico do Cerco på henholdsvis 1675 og 1586 meter.

Byen

Byen Ribeira Brava ligger ved utløpet av elva. Den daterer seg tilbake til 1400-tallet, da den var et viktig stopp på vegen mellom Funchal og nordsida av øya. Området var også viktig i dyrkinga av sukker, Madeiras viktigste plante de første hundreåra.
Kirka Igreja de São Bento er opprinnelig fra 1500-tallet, men blei kraftig ombygd på 1800-tallet. Rådhuset er fra 1765.
I byen ligger Madeiras etnografiske museum som åpna i 1996 og har omfattende framstillinger av øyas tradisjonelle næringer. Byen har også et museum som legger særlig vekt på hesten som motiv i kunst og kunsthandverk.

Elva

Elva Ribeira Brava er nærmere 12 kilometer lang og kommer fra fjella i det sentrale vest. Et reservoar i høyden bidrar med både drikkevann og strømforsyning.

Kirkesogn

Kommunen består av fire kirkesogn: Campanário, Ribeira Brava (byen), Serra de Água og Tabua.
Universalgeni

Universalgeni (fra latin genius universalis), universalist (Homo universalis), generalist, polyhistor (gresk for «megetviter»), polymath («meget lærd») eller allviter er en lærd person med usedvanlig brede kunnskaper innen de forskjelligste områder innen vitenskapene og ofte også kunstene. Uttrykket er særlig knyttet til begynnelsen av Nytiden; de universalgeniene som kan knyttes tidsmessig til renessansen kalles ofte for «renessansemennesker». Men polyhistorer kjenner man også fra andre tidsepoker.

Eksempler på universalgenier

Fra antikken nevner man gjerne Marcus Terentius Varro som den viktigste romerske polyhistor. En annen kjent polyhistor var en gresk grammatiker som fikk betegnelsen tilføyd som tilnavn: Lucius Cornelius Alexander Polyhistor.
Gode eksempler på polyhistorer i renessansen er Leonardo da Vinci, 
Michelangelo og Leon Battista Alberti. Barokktidens fremste polyhistor var Gottfried Wilhelm Leibniz; en annen var jesuitten Athanasius Kircher.
Fra den arabiske vitenskapsverden kan nevnes oppfinneren Al-Jazari (1136–1206) og forfatteren As-Suyuti fra Kairo (1445–1505).
Doc Martin

Doc Martin er en engelsk dramaserie som har gått på ITV siden 2004. Serien foregår i den fiktive byen Portwenn i Cornwall, England, og handler om en lege som må gå av som lege da han får diagnosen hemofobi (fobi mot å se blod).
Den er spilt inn i Port Isaac, som ligger på Cornwalls nordkyst.
Den har også gått på norsk TV.
Naturama

Naturama er Svendborgs zoologiske museum. Fra museets åpning den 2. juni 1935 til januar 2005, bar det navnet Zoologisk Museum.
Den 30. april 2003 ble oppføringen av en ny utstillingsbygning påbegynt og den 3. september 2003 kunne dronning Margrethe og Henrik av Danmark nedlegge byggingens grunnstein. Den 18. april 2005 ble det nye utstillingsbygget innviet, noe som økte museets bruksareal fra 700 m² til 4 200 m².
Paul Giraud

Paul Giraud & Fils er et konjakkhus. De har ca. 280 dekar vinmarker øst i Grande Champagne. 
Paul Giraud kjennetegnes bl.a. ved sin streben etter høy kvalitet, og omtales gjerne som "den nye Léopold Gourmel”, etter en annen kvalitetsprodusent.

Historie

Familien Giraud har drevet med konjakk siden 1650, på samme eiendom. De solgte lenge konjakk i bulk, og først på 1970-tallet begynte de å selge under eget navn. 
En særegenhet er at de fortsatt plukker druene for hånd. Dessuten er de opptatt av organiske produksjonemetoder, så de sprayer kun med et minimum av kjemikalier. 
Til lagring bruker de fat av Limousin eik, med ca. 30 % nytt trevirke, resten brukt. De tilsetter svært lite tilsettingsstoffer, og tilstreber å lage konjakken så ren som mulig. 
De har mange årgangskonjakker på fat på lager, som de kan selge som årgangskonjakk. De er også leverandør av konjakk til Hennessy (10 års lagring) og Remy Martin (20 års lagring) som disse kan bruke i sine blandinger. 
Huset ledes i dag av Paul Giraud.
Leiopodus

Levevis

Leiopodus-artene er gjøkbier eller kleptoparasitter, som legger sine egg i reirene til andre solitære bier, blant andre fra slektene Melitoma og Diadasina.  Gjøkbienes larver lever av pollen og nektar som vertsbiene hadde samlet for sitt eget avkom.

Utbredelse

Gruppen finnes bare i Sør-Amerika.
Stor ryggjelledøgnflue

Voksne (imago)

Kroppen er 10-13 millimeter lang. Kroppen er gul eller oliven på farge. Vingene er mer grå eller gråblå, de er trekantet og holdes rett opp og ut fra kroppen i hvile. Lengst bak på bakkroppen er det tre haletråder (cerci).

Nymfer/larver

Nymfene er mellom 10-13 millimeter lange. De har fem gjellepar, men det bakerste er dekket av det foran, slik at det ser ut som den bare har fire. Gjellene ligger langs kroppen uten å stikke ut. Bakkroppsleddene har noen torne lignende utvekster oppe, på sidene, disse er omtrent et halvt bakkroppsledd langt. Haletrådene har korte spredte hår og mørke bånd og ikke bare smale ringer.

Levevis

Stor ryggjelledøgnflue finnes i små bekker og større elver med mose og gress. Den lever mesteparten av sitt liv som larver eller nymfer. 
Eggene slippes av hunnen ned på vannoverflaten. De synker straks til bunnen. Nymfene lever på mose og gress i elven. De spiser små partikler av organisk materiale, som alger, planterester  eller råtnende planter. Men også av andre mindre dyr. I Norge har den vanligvis et nymfestadium på 2 år. 
Stor ryggjelledøgnflue tilhører gruppen insekter med ufullstendig forvandling, som betyr at den ikke har et puppestadium mellom nymfestadiet og «Fluestadiet» (imago). Døgnfluenes livssyklus er enestående i dyreriket på grunn et mellomstadie kalt subimago som ingen andre kjente insektsgrupper gjennomgår. Fluefiskere kaller dette stadiet for dun (engelsk).
De voksne flyr fra juli til september. De voksne kan ikke ta til seg føde eller fuktighet som voksne individer. Hanner lever sjeldent mer enn ett døgn.
Odiøs gjeld

Odiøs gjeld ( eng. odious debt) er et begrep i folkeretten som betegner statslån som på grunn av dets bakgrunn ikke burde være lovlig eller forpliktende for etterfølgende regjeringer. Begrepet kan brukes i situasjoner hvor gjelden er opptatt av et regime som brukte lånene til formål som tydeligvis ikke var til befolkningens beste, slik som angrepskrig. I slike tilfeller kan det argumenteres med odiøs gæld – at gjelden tilhører regimet som opptok den og ikke den legitime staten som helhet. I den forbindelse kan det sammenlignes med kontrakter som er underskrevet under tvang.
Begrepet ble først formaliseret i en avhandling fra 1927 av Alexander Nahum Sack, en russisk emigrant og juridisk teoretiker. Han baserte sine observasjoner på forskjellige tilfeller fra det 19. århundre, blant annet Mexicos avvisning av å anerkjenne den gjeld der var tatt opp under det foregående regime ledet av Maximilian av Mexico, og på den amerikanske og cubanske avvisning av at Cuba skulle være forpliktet av gjeld som var opparbeidet av Spanias kolonistyre.
Kystvakten

Historie

Fiskerioppsynstjenesten som ble etablert i 1907 hadde tre hovedoppgaver: Grenseoppsyn – kontroll med at utenlandske fartøy respekterte nasjonale grenser og regler. Hjelpetjeneste – assistere fartøy som var i nød eller trengte annen hjelp, og bruksvakthold – vakthold over utestående fiskebruk. 
Etter andre verdenskrig ble fiskerioppsynstjenesten lagt til Sjøforsvaret og frem til 1961 ble mye av oppsynet utført av ordinære marinefartøy og innleide fiskebåter. Fra denne tiden stammer praksisen med å leie inn private kystvaktfartøyer til statlige oppgaver – en ordning som nå kritiseres fra flere hold og Forsvaret ønsker å reversere.
I 1961 utvidet Norge fiskerisonen til 12 nautiske mil og fiskerioppsynstjenesten ble omorganisert og utskilt med egen sjef, personell og fartøyer under navnet Det sjømillitære fiskerioppsyn. Da avtalen om regulering av fisket i det nordøstlige Atlanterhavet (NEAFC) trådte i kraft i 1970 ble seks norske fartøy påmeldt som inspeksjonsfartøy. På denne tiden disponerte fiskerioppsynet seks egne fartøy i kontinuerlig drift, tre som var i drift i kortere perioder og diverse fiskebåter som var innleid til bruksvakthold.
På 1970-tallet ble det klart at olje- og gassvirksomhet og økt internsjonal oppmerksomhet mot fiskeriressursene økte kravene til fiskerioppsynet, og i 1974 ble det såkalte Stoltenberg-utvalget nedsatt. Utvalgets innstilling ga støtet til opprettelsen av Kystvakten i 1977, samtidig som Norges økonomiske sone på 200 nautiske mil ble etablert.
I forbindelse med opprettelse av Kystvakten ble materiellsituasjonen kraftig forbedret. Kystvakten fikk 10 fartøyer, syv innleide og tre store helikopterbærende fartøy av Nordkapp-klassen. Kystvakten fikk også to Lockheed P-3 Orion patruljefly.
I 1996 fikk Kystvakten ansvaret for å utføre ulike tilsyns-, kontroll- og aksjonsfunksjoner i de indre kystfarvann. Dette førte til opprettelsen av Indre Kystvakt (IKV), hvor kysten ble delt opp i sju soner, med ett IKV-fartøy i hver sone.
Kystvakten ble organisert som et kystvaktinspektorat i Sjøforsvaret, med en kystvaktinspektør som sjef. Tjenesten ble delt i to regionale avdelinger. Kystvakteskadron Sør og -Nord, med et skille ved 65 grader nord. KV Sør ble lokalisert ved Haakonsvern, mens KV Nord etter en politisk strid ble lagt til Sortland.
I 2003 ble Kystvakten etablert som egen driftsenhet i Sjøforsvaret og Kystvaktinspektøren ble sjef for Kystvakten med hovedsete i Oslo. Fra 1. januar 2012 ble sjefen for Kystvakten med stab flyttet til Sortland i Vesterålen og de to skvadronene ble nedlagt.
Primera División 1966–1967

Primera División  er den spanske toppdivisjonen i fotball. Den ble opprettet i sesongen 1929-30. Det spanske fotballforbundet står for organiseringen av ligaen. Waldo fra Valencia CF ble toppscorer med 24 mål. Real Madrid vant sin 12. ligatittel denne sesongen.
Chivelapasset

Chivelapasset er et smalt fjellpass i Sierra Madre-fjellene. Fra passet føres tørrere luft fra det nordamerikanske kontinentet gjennom det sydlige Mexico og inn i Stillehavet. Disse nordøstlige vindene, spesielt Tehuano-vinden, blåser i perioder over Tehuantepeceidet i det sydlige Mexico og har en betydelig klimatisk betydning. Den bidrar til å danne tropiske sykloner og tyfoner, såvel som den bidrar til klimatologiske fenomener som El Niño.
Under ekstreme forhold om vinteren strømmer av og til kald, tett luft fra Campechebukten og inn i Mexicogolfen gjennom Chivelapasset i Sierra Madre og ut i Tehuantepec-gulfen på stillehavsiden. Disse vindene kan bli sterke nok til å sandblåse malingen av et skip på havet.
Hjelledalen (Stryn)

Hjelledalen er en dal i Stryn kommune i Sogn og Fjordane fylke. Dalen ligger på vestsiden av Strynefjellet, nordvest i Breheimen. Den går fra Videsæter til Hjelle ved Strynsvatnet. Riksvei 15 (Strynefjellsveien) går gjennom dalføret, fra Jøl bru til Hjelletunnelen.
Total måneformørkelse desember 2010

Totalt måneformørkelse natten mellom 20./21. desember 2010. Måneformørkelsen var synlig etter midnatt Eastern Standard Time den 21. desember i Nord- og Sør-Amerika. Begynnelsen av den totale formørkelsen var synlig fra Nord-Europa like før soloppgang. Slutten av den totale formørkelsen var synlig ved solnedgang for Japan og det nordøstlige Asia, og veldig synlig til Filippinene like etter solnedgang (som i en delvis måneformørkelse).

Total måneformørkelse i historien

Det var den første totale måneformørkelsen på nesten tre år; den forrige var den 20. februar 2008.
Det var den andre av to måneformørkelser i 2010. Den første var en delvis måneformørkelse 26. juni 2010. Det var den første totale måneformørkelsen på dagen for vintersolverv siden 1638 og bare den andre i vanlig tidsregning.

Opplevelse av måneformørkelsen i Norge

I Norge varte måneformørkelsen i 73 minutter, og starttidspunktet da månen gikk inn i halvskyggefasen var kl. 06.29.
Mindre enn ett døgn etter måneformørkelsen, nærmere bestemt kl. 00.39 natt til onsdag, inntraff vintersolverv.
TT-33

Design

Utseendemessig er TT-33 meget lik John Moses Brownings FN Modell 1903 og mekanisk har den lånt funksjoner ifra Colt M1911 . Pistolen er kamret for ammunisjon i kaliber 7,62 x 25 mm Tokarev som er en patron basert på 7,63 x 25 mm Mauser. Sistnevnte gjorde inntrykk på russerne under testing av våpen da de skulle ha ny pistol, og de konstruerte dermed en nesten identisk patron.
Tustnastabban

Seven peaks nightmare

Fjellturen ved navn Seven peaks nightmare går ut på å bestige Tustnastabbene på en tur. (Leirtinden er ikke medregnet som egen topp i denne turen, derav antallet syv.) Turen skal helst foregå iløpet av 24 timer, dette skjer helst rundt midtsommer da solen er på sitt høyeste. Totalt tilbakelegges ca. 3400 høydemeter på hele turen.
Turen starter på Barskaret via Vettalia til Knubben, videre til Jurtinden (Jørenvågsalen) og Skarven. Fortsetter så med toppene på Stabblandet: Stabben, Innerbergsalen, Storøra og til slutt Litløra.
Turen er også gjort på ski vinterstid under de samme overnevnte premissene. Under 24 timer, uten etterforsyninger. Det ble fulgt ca samme trase, men det ble lagt vekt på å følge naturlige ski linjer framfor å krysse mellom toppene på de høyeste punktene. Ergo kan man legge på rundt 250 høydemeter ekstra. De første gjennomførerne brukte ca 18 timer. Stegjern og øks er anbefalt som minimums utstyr.
Tell al-Ubaid

Tell al-'Ubaid (arabisk: العبيد‎) er en lav og relativt liten tell (bosetningshaug) litt vest for Ur i det sørlige Irak, i guvernementet Dhi Qar. Mestepartene av de arkeologiske levninger der er fra Ubaide-perioden, som Tell al-'Ubaid er blitt navngivende for, med et tidligdynastisk tempel på det høyeste punkt.
Stedet ble først undersøkt arkeologisk av egyptologen Henry Hall fra British Museum i 1919. Senere gravde C. L. Woolley der i 1923 og 1924, fulgt av Seton Lloyd og Pinhas Delougaz i 1937, sistnevnte fra Oriental Institute ved University of Chicago.
Tell al-`Ubaid ligger nå 250 km fra Persiagulfen, men kysten lå vesentlig nærmere i Ubaide-perioden. Høyden er avlang og måler rundt 500 x 300 m langs en omtrent nord-sørlig akse. Den er nå omtrent to meter høy over dagens omliggende mark. Det utgravde tidligdynastiske tempelet er helt i nord på høyderyggen.
I det lavere nivået er det blitt funnet store mengder av steintøy, og dessuten brennovner. Ubaidetidsstentøy er også blitt funnet i høyere lag. Krukkeproduksjonen var en spesialisert kunst, noe som bekrefter funn fra andre ubaidesteder som Eridu.
Her er også funnet et gravfelt og noen artefakter fra Jemdet Nasr-perioden. Ninhursagtempelet øverst var ovalt, slik som det i Khafajah. Muren rundt tempeket ble bygd av Shulgi fra Ur III-riket.
Dennis Kucinich

Biografi

På farssiden er hans bakgrunn kroatisk, på morssiden irsk-amerikansk. Han ble oppdratt som katolikk, og var den eldste av syv barn. Faren, Frank, var lastebilsjåfør, og moren Virginia var hjemmeværende husmor. I 1973 fullførte han sin utdannelse ved Case Western Reserve University. Etter to skilsmisser ble han i 2005 gift med britiske Elizabeth Harper. Han har én datter fra tidligere ekteskap.
I årene 1977 til 1979 var Kucinich borgermester i Cleveland, noe som ble en turbulent periode hvor han overlevde et tilbakekallingsvalg. Bakgrunnen var at han sparket politisjefen Richard Hongisto direkte på lokalt TV etter at de hadde hatt et konfliktfylt forhold i de fire måneden Hongisto hadde vært der. Kucinich lyktes også å hindre at det kommunale elektrisitetsselskapet ble solgt til private, før han ble slått av republikaneren George Voinovich da han søkte gjenvalg.
Fra januar 1995 til januar 1997 var han innvalgt i Ohios delstatsparlament. Han satt i Representantenes hus, hvor han representerte statens tiende distrikt, fra januar 1997 til januar 2013.
I 2018 kunngjorde at han stiller som kandidat til guvernørstillingen i delstaten ved valget i november samme år.
Han ble i 2003 tildelt Gandhi Peace Award.
Festetomt

En festetomt er en del av en landeiendom der det foreligger et leieforhold mellom en grunneier, og en fester/leietaker. Grunneieren krever inn en (som regel årlig) grunnleie. Leieforholdet er fastlagt i en festekontrakt. Festekontrakten sikres rettsbeskyttelse ved tinglysing. Forhold angående tomtefeste reguleres av «tomtefesteloven» (LOV-1996-12-20-106 ).
Grunnleien kalles for festeavgift. Den som krever inn grunnleien kalles for bortfester, og den som betaler grunnleien kalles for fester.

Eldre former for feste

I Norge betalte bøndene årlig landskyld til jordeieren for bruken av festegårdens bygninger og jord. Den ble som regel betalt i produkter fra gårder som korn, huder, smør eller fisk. I byene brukte en ordet grunnleie. Den ble normalt betalt i penger.
I Danmark var «Landgilde» den ytelse, som en festebonde årlig skulle gi jordeieren som betaling for bruken av festegårdens bygninger og jord.
Æthelhild

Etymologi

Navneleddet æthel er dannet av gammelengelske æthel, «edel». Den norrøne formen av leddet var aðal. Navneleddet hild har opprinnelse i urgermanske *hildio, *hilta eller *hiltja, «kamp». Den norrøne formen av navneleddet er hildr.
Adelhild er en gammelhøytysk form av navnet.

Kjente personer med navnet

Personene i listen er ordnet kronologisk etter fødselsår.
Lucanus angusticornis

Kjennetegn

En stor (hannen 37-75 millimeter), mørkbrun hjortebille med noe lys bestøvning på kroppen. Hannen har lange, rette kjever, disse er slanke med fine tenner på innersiden langs nesten hele lengden, men uten en større tann nær roten. De knebøyde antennene har vanligvis en fire-leddet vifte . Bakhodet har skrå tverrkjøler på sidene. disse er høye men nokså korte. Beina er mer eller mindre rødlige.

Utbredelse

Arten er utbredt i det sørlige Kina (Yunnan), Laos og Vietnam.
Bryne kompetansesenter

Bryne kompetansesenter er et interkommunalt voksenopplæringssenter på Bryne, Jæren, i Rogaland fylke.

Historikk

Time språkstasjon ble starta i 2000, med om lag femti deltakere. Etter hvert ble språkstasjonen et samarbeid mellom kommunene Time og Klepp.
I 2015 ble navnet endra til Bryne kompetansesenter; tre kommuner samarbeider nå - Time, Klepp og Hå.
I 2017 er det om lag 300 deltakere og elever ved kompetansesentret, fra mer enn 30 land, med om lag 30 tilsatte i undervisning og administrasjon.
Kvenlandsforbundet

Kvenlandsforbundet er en selvstendig kvenorganisasjon i Norge. Sammen med tilsvarende organisasjoner i Sverige og Finland danner disse tre sammen Kvänlandsförbund-Kveenimaanyhdistys. Leder for foreningen i Norge er Bjørnar Seppola.
Grusbane (tennis)

En grusbane er en av flere ulike typer tennisbaner. Grusbaner er konstruert av knust skifer, stein eller murstein. Den røde grusen, som primært anvendes i Europa og Sør-Amerika, er langsommere enn det grønne Har-Tru-grusen, som primært finnes i Nord-Amerika French Open er den eneste av de fire Grand Slam-turneringene, som spilles på grus.
Grusbaner er billigere å bygge enn andre typer tennisbaner, men utgiftene til vedlikehold er høyere, fordi banene jevnlig skal tromles for å forbli jevne. Banens må også ofte vannes for å opprettholde vanninnholdet i grusen. Grønne grusbaner blir ofte bygget med en smule helling, slik at regnvann kan dreneres av banen.
Grusbaner er mer utbredt i det kontinentale Europa og Latin-Amerika enn i USA, Canada og Storbritannia.
Grusbaner skiller seg fra annen typer baner ved at ballen etterlater et merke på banen, som kan hjelpe med å avgjøre om et slag var inne eller ute.
Jamie

Etymologi

Mannsnavnet Jamie har opprinnelse som en skotsk kjæleform av James, den engelske variant av mannsnavnet Jakob, som har hebraisk opprinnelse. Betydningen av navnet er opprinnelig «den som holder i hælen».
Mannsnavnet Jaime er en variant av Jamie, men er også den spanske og portugisiske formen av James.
Kvinnenavnet Jamie er en variant av Jamina, en feminin form av James.

Utbredelse

Jamie brukes av begge kjønn men er mest utbredt som mannsnavn. I Canada og USA er allikevel Jamie mest brukt som kvinnenavn.

Kjente personer med navnet

Personene i listene er ordnet kronologisk etter fødselsår.
Efterskole

Efterskole er en skoleform for 14-18 åringer i Danmark. Efterskoler er en del av friskolebevegelsen. De ivaretar undervisningen av elever på 8., 9., 10. og 11. klassetrinn og fungerer som kostskole, det vil si at man bor på skolen og får undervisning der. Man kan dog også være dagelev på en efterskole. Noen efterskoler satser på spesifikke områder, slik som sport, musikk, kreative fag og så videre. Det finnes cirka 150 efterskoler i Danmark.
Efterskolene er opprettet under friskolelovens betingelser. De er selvstendige institusjoner med eget styre og skolene bestemmer selv hvilke regler som skal gjelde, hvor harde reglene skal være, og hvilke konsekvenser overtredelser av reglene vil få.  
Efterskoleformen har røtter tilbake til 1800-tallet. For eksempel var det efterskole på Askov Sløjdlærerskole for gutter om vinteren helt fra 1886. Den første efterskole ble opprettet i 1879 i Galtrup av Anders Poulsen Dal, inspirert av Grundtvigs og Christen Kolds skoletanker. Grundtvig og Kolds holdninger var basert på elevenes hele menneskelige utvikling og modning samt deres allmenne oppdragelse og utdannelse. Derfor er de fleste efterskoler Grundtvigkoldske og bygger på deres tanker.
Efterskolens tanke kan minne litt om tanken bak folkehøgskolene om å utvikle "hele eleven", og de har også til dels den samme historien. Men efterskolen har en yngre målgruppe enn folkehøgskolen (der man vanligvis må fylle 17 år innen utgangen av det året man begynner på skolen).
Kilbotn

Kilbotn er ei bygd i Harstad kommune. Den ligger sør for sentrum langs Tjeldsundet, nord for Nordvik og sør for Breivik.
Bygda er særlig kjent for senkingen 4. mai 1945 av depot- og hotellskipet MS «Black Watch», som ble brukt av tyskerne under andre verdenskrig.
Fotball og skiklubben Kilkam, også kjent som Kilkameratene, har tilhold innerst inn i botn. Denne klubben ble opprettet i 1938.
Phanaeus

Utseende

Stort sett middelsstore, høyt hvelvede, korte og kraftige gjødselbiller. Mange har friske metalliske farger, andre er svarte. Særlig hannene har gjerne horn og utvekster av ulike slag på hodet og pronotum, noe som gjør denne gruppen til ganske spektakulære insekter. Dekkvingene er korte og brede med dype lengdefurer.

Levevis

Disse billene ruller møkk sammen til baller og graver dem ned, ofte ganske dypt, i bakken. Hannen og hunnen samarbeider om dette, men når gangen er ferdig og etter at de har parret seg, flyr hannen bort mens hunnen blir igjen i gangen for å ta seg av larvene som etter hvert klekkes. Hun holder møkkballene frie for rovdyr og uønsket soppvekst til larvene er fullvoksne, noe som gjerne tar flere måneder.

Utbredelse

Gruppen er utbredt i Mellom- og Sør-Amerika.
Minnedagen

Minnedagen (eng: Memorial Day , koreansk: 현충일(顯忠日), Hyeonchung-il, er en offisiell fridag i Sør-Korea, som markeres hvert år 6. juni, siden 1956. På dagen minnes de menn og kvinner som har omkommet under sin førstegangstjeneste, under Koreakrigen og i andre kriger og konflikter.
Utgangspunktet er den tradisjonelle Mangzhong, som er en av de 24 solstasjonene. 
På denne dagen arrangeres det en seremoni på æreskirkegården i Seoul og landets flagg fires til halv stang.